

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**ĀRKĀRTAS SOCIĀLO JAUTĀJUMU**

**KOMITEJAS SĒDES PROTOKOLS**

2024.gada 19.septembrī **Nr.10**

Sēde sasaukta: plkst. 1300

Sēde atklāta: plkst. 1300

Sēdes veids:atklāta

Sēdes laikā tiek veikts audioieraksts

**Sēdi vada:**

Daugavpils valstspilsētas pašvaldības domes Sociālo jautājumu komitejas priekšsēdētāja Nataļja Kožanova

**Sēdē piedalās komitejas locekļi:**

Līvija Jankovska

Ivars Šķinčs

Aleksejs Vasiļjevs

Daugavpils valstspilsētas pašvaldības administrācijas darbinieki: R.Golovans, E.Upeniece, I.Šalkovskis

Daugavpils valstspilsētas pašvaldības iestāžu darbinieki: M.Gerasimova, L.Žuromska, O.Akifjeva, K.Baltrukeviča

**Sēdē nepiedalās komitejas locekļi:**

 Jānis Lāčplēsis

 Viktorija Sporāne-Hudojana

 Dmitrijs Valainis

 **Sēdi protokolē:**

Daugavpils pašvaldības centrālās pārvaldes Administratīvā departamenta Lietvedības un saimnieciskā nodrošinājuma nodaļas Lietvedības pārzine – I.Lauska

**Darba kārtība:**

1. Par grozījumu Daugavpils valstspilsētas pašvaldības domes 2022.gada 24.februāra lēmumā Nr. 99 „Par Daugavpils pilsētas pašvaldības iestādes „Daudzfunkcionālais sociālo

pakalpojumu centrs „Priedīte”” maksas pakalpojumu cenrādi”.

2. Par grozījumu Daugavpils valstspilsētas pašvaldības domes 2023.gada 29.jūnija lēmumā Nr.375 „Par Daugavpils valstspilsētas pašvaldības iestādes „Sociālais dienests”

maksas pakalpojumu cenrādi”.

**1.**

**Par grozījumu Daugavpils valstspilsētas pašvaldības domes 2022.gada 24.februāra lēmumā Nr.99 „Par Daugavpils pilsētas pašvaldības iestādes „Daudzfunkcionālais sociālo pakalpojumu centrs „Priedīte”” maksas pakalpojumu cenrādi”**

Ziņo Daugavpils valstspilsētas pašvaldības iestādes „Daudzfunkcionālais sociālo pakalpojumu centrs „Priedīte”” vecākā sociālā darbiniece O.Akifjeva un lūdz lēmuma projektā veikt precizējumu un izteikt tabulas 1.punktu šādā redakcijā:

„1. Dienas aprūpes centra pakalpojums pilngadīgām personām ar garīga rakstura traucējumiem, kuru dzīvesvieta deklarēta Daugavpils valtspilsētas pašvaldībā”.

I.Šķinčs jautā, cik agrāk maksāja pakalpojums? Ar ko pamatots, ka maksās dārgāk?

O.Akifjeva atbild, ka bija bezmaksas pamatojoties uz saistošajiem noteikumiem. Sociālajam dienestam ir līdzīgs pakalpojums un tur ir līdzfinansējums, lai būtu vienāda sociālā politika. Trūcīgām ģimenēm pakalpojums būs bezmaksas, bet pārējiem par maksu.

I.Šķinčs jautā, cik daudz ir tādu cilvēku?

O.Akifjeva atbild, šobrīd 10.

L.Jankovska jautā, kā gadījās, ka pirms deputāti vēl nebija pieņēmuši lēmumu, iestādes darbinieki zvanīja klientu vecākiem un teica, ka maksa dienā būs 48 - 49 EUR, un, ka šī informācija nonāca pie deputātiem ar vecāku sūdzībām?

O.Akifjeva atbild, ka nezin par šādu situāciju. Informē, ka klienti saņēma Sociālā dienesta vēstules, kurās tika informēti, ka no 1.novembra būs citi nosacījumi.

L.Jankovska uzsver, ka jebkurai informācijai, kura no iestādes tiek nodota klientiem ir jābūt saskaņotai ar vadību.

I.Šķinčs jautā, cik ir šī pakalpojuma pašizmaksa?

O.Akifjeva atbild, ka pašizmaksa ir 54 EUR.

A.Vasiļjevs lūdz E.Upenieci paskaidrot.

E.Upeniece skaidro, ka cena 54 - 55 EUR šobrīd ir apstiprināta iestādes cenrādī, un būs piemērota citu pašvaldību klientiem. Daugavpils pašvaldības klientiem 5 EUR, pēc būtības tas ir atvieglojums no 55 EUR uz 5 EUR.

L.Jankovska jautā, par ēdināšanas cenu, šajā cenā „Priedītē” ir iekļautas brokastis un vakariņas 5,22 EUR ar PVN, bet Arhitektu ielā tikai pusdienas izmaksā aptuveni 5 EUR. Ar ko tik ļoti atšķiras?

E.Upeniece skaidro, ka vienā institūcijā ir tikai viena ēdienreize un otrā institūcijā ir divas ēdienreizes. Pauž savu redzējumu, ka būtu jābūt vienotai pieejai.

M.Gerasimova informē, ka Arhitektu ielā pusdienas ir 3,79 EUR.

L.Jankovska vērš uzmanību, ka būtu jābūt vienotai pieejai ēdienreižu skaitā.

A.Vasļijevs jautā, varbūt izstrādāt vienotu pieeju, lai būtu viena ēdināšanas reize abās iestādēs par vienādu cenu?

M.Gerasimova piekrīt, ka būtu jābūt vienotai pieejai ar vienu ēdienreizi – pusdienām.

R.Golovans uzsver, ka šodien neapstiprina atsevišķi maksu par ēdināšanu, bet gan maksu par sniegto pakalpojumu.

E.Upeniece piedāvā neatlikt šo jautājumu, ja nebūs cenrāža nevarēs piedāvāt pakalpojumu. Ēdināšanas jautājumus piedāvā izskatīt nākamā gada budžeta ietvaros.

I.Šķinčs izsaka priekšlikumu atlikt jautājuma izskatīšanu.

A.Vasiļjevs precizē, ja lēmums netiks pieņemts, tad pakalpojums maksās 55 EUR?

R.Golovans informē, ka visiem klientiem, kuriem nebūs noformēts statuss būs jāmaksā 54,48 EUR.

L.Žuromska norāda, ka maksas pakalpojumu cenrādim bija jābūt jau no 1.janvāra.

N.Kožanova aicina deputātus balsot par I.Šķinča priekšlikumu, atlikt jautājuma izskatīšanu.

Atklāti balsojot, „par”– 1 (I.Šķinčs), „pret” – nav, „atturas” – 3 (L.Jankovska, N.Kožanova, A.Vasiļjevs), **Sociālo jautājumu komiteja nolemj**: priekšlikums nav atbalstīts.

N.Kožanova aicina deputātus balsot par lēmuma projekta ar precizējumu atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Atklāti balsojot, „par”– 3 (L.Jankovska, N.Kožanova, A.Vasiļjevs), „pret” – nav, „atturas” – 1 (I.Šķinčs), **Sociālo jautājumu komiteja nolemj:**

atbalstīt lēmuma projektu „Par grozījumu Daugavpils valstspilsētas pašvaldības domes 2022.gada 24.februāra lēmumā Nr.99 „Par Daugavpils pilsētas pašvaldības iestādes „Daudzfunkcionālais sociālo pakalpojumu centrs „Priedīte”” maksas pakalpojumu cenrādi” ar precizējumu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotāja Daugavpils valstspilsētas pašvaldības domes sēdē noteikta Sociālo jautājumu komitejas priekšsēdētāja N.Kožanova.

**2.**

**Par grozījumu Daugavpils valstspilsētas pašvaldības domes 2023.gada 29.jūnija lēmumā Nr.375 „Par Daugavpils valstspilsētas pašvaldības iestādes „Sociālais dienests”**

**maksas pakalpojumu cenrādi”**

Ziņo Daugavpils valstspilsētas pašvaldības iestādes „Sociālais dienests” vadītāja

M.Gerasimova.

 I.Šķinčs jautā, ar ko ir saistīts pieaugums?

 M.Gerasimova atbild, lai Pašvaldībā būtu vienlīdzīga pieeja dienesta centros. Dienas centrā kopā ir 59 klienti, no kuriem 16 klienti ir ar statusu.

 I.Šķinčs precizē, cilvēkus, kuriem jau tā ir grūti, papildus apliekam vēl ar maksājumiem?

 M.Gerasimova atbild, mazaizsargātiem ir bezmaksas. Cilvēkiem, kuriem ir grūti, ir iespēja noformēt trūcīgā statusu un tad pakalpojums būs bezmaksas.

N.Kožanova aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Atklāti balsojot, „par”– 3 (L.Jankovska, N.Kožanova, A.Vasiļjevs), „pret” – 1 (I.Šķinčs), „atturas” – nav, **Sociālo jautājumu komiteja nolemj:**

atbalstīt lēmuma projektu „Par grozījumu Daugavpils valstspilsētas pašvaldības domes 2023.gada 29.jūnija lēmumā Nr.375 „Par Daugavpils valstspilsētas pašvaldības iestādes „Sociālais dienests” maksas pakalpojumu cenrādi” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotāja Daugavpils valstspilsētas pašvaldības domes sēdē noteikta Sociālo jautājumu komitejas priekšsēdētāja N.Kožanova.

Sēde slēgta plkst. 1326

Sociālo jautājumu

komitejas priekšsēdētāja  /personiskais paraksts/ N.Kožanova

Protokoliste /personiskais paraksts/I.Lauska